Eelnõu

NARVA LINNAVALITSUS

MÄÄRUS

Narva                                                                                                     __.__.____nr ____

Narva Linnavalitsuse 29.12.2010. a määruse nr 1696

„Narva Soldino Gümnaasiumi põhimäärus“ muutmine

Määrus kehtestatakse põhikooli- ja gümnaasiumiseaduse § 66 lõike 2 ja Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 10.2.2 alapunkti 2 alusel
§ 1. Muudetakse Narva Linnavalitsuse 29.12.2010. a määruse nr 1696 § 8 ja antakse see järgmises redaktsioonis:
„§ 8. Koolis toimuva õppekavavälise tegevuse korraldamise alused ning õppekavavälise tegevuse puhul kulude katmise tingimused ja kord õppekavavälises tegevuses osalejate kaasrahastamisel
(1) Kooli õppekavavälised tegevused on erinevad koostöö- ja arendusprojektid, kooli üritused, ekskurssioonid, suvekoolilaagrid ning huviringid.
(2) Koolis korraldatava tegevuse puhul, mis ei ole kooli õppekava osa (õppekavaväline tegevus), võib kulude katmine toimuda õppekavavälises tegevuses osalejate kaasrahastamisel.
(3) Õppekavaväliste tegevuste loetelu, kus toimub kulude katmine õppekavavälises tegevuses osalejate kaasrahastamisel ja kaasrahastamise kaudu kaetavate kulude määra õppekavaväliste tegevuste lõikes, kehtestab Narva Linnavalitsus. Ettepaneku kaasrahastatavate õppekavaväliste tegevuste loetelu ja määrade kehtestamise kohta teeb direktor“.
§ 2. Muudetakse Narva Linnavalitsuse 29.12.2010. a määrus nr 1696, täiendades selle paragrahviga 14¹ järgmises redaktsioonis:
„§ 14¹. Direktori asendamine
Direktori äraolekul asendab teda õppealajuhataja või Narva Linnavalitsuse Kultuuriosakonna juhataja käskkirjaga määratud muu isik“.

§ 3. Määrus jõustub seadusega sätestatud korras.

20308 NARVA                                                                             03.03.2014. a nr 3.1-19/5
Õ I E N D

Määrus kehtestatakse põhikooli- ja gümnaasiumiseaduse § 66 lõike 2 ja Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 10.2.2 alapunkti 2 alusel

Narva Soldino Gümnaasiumi juhtkond esitas taotluse asutuse põhimääruse muutmiseks. Narva Soldino Gümnaasiumi põhimääruse kehtestati Narva Linnavalitsuse 29.12.2010. a määrusega nr 1696. Kooli põhimääruses tehtavad muudatused on järgmised:

· kool soovib alustada tasuliste õppekavaväliste tegevuste pakkumist asutuse õpilastele. Põhikooli- ja gümnaasiumiseaduse § 82 lõige 11 sätestab, et koolis korraldatava tegevuse puhul, mis ei ole kooli õppekava osa (õppekavaväline tegevus), võib kulusid katta kooli põhimääruses sätestatud tingimustel ja korras õppekavavälises tegevuses osalejate kaasrahastamisel;

· lisatakse ka säte sellest, et kooli direktori äraolekul asendab teda õppealajuhataja või Narva Linnavalitsuse Kultuuriosakonna juhataja käskkirjaga määratud muu isik. See säte lihtsustab koolidirektori asendamist direktori äraolekul (ajutine töövõimetus, puhkus, töölähetus jne), kuna ei nõua töö- ja ajakulu täiendava käskkirja vormistamiseks.

Viktoria Lutus
juhataja 

